open-index/open-wikipedia-markdown huggingface dataset:
סמורים

[ממוזער|[חורפן אמריקאי]]
**סמורים** (שם מדעי: Mustelinae) היא תת-משפחה של משפחת הסמוריים מסדרת טורפים. היא כוללת את הסוג סמור ושני מינים יחידים בסוגם - חורפן אמריקאי וסמור פטגוני.
## מיון
*תת משפחת סמורים *Mustelinae*.
** סוג סמור (*Mustela*)
*** מין הרמין (*Mustela erminea*)
*** מין חמוס השלגים (*Mustela nivalis*)
*** מין סמור הבר האירופי (*Mustela putorius*) ותת-המין חמוס מבאיש
*** מין חמוס סיבירי (*Mustela sibirica*)
*** מין סמור האמזונס (*Mustela africana*)
*** מין סמור הררי (*Mustela altaica*)
*** מין חמוס ערבות (*Mustela eversmanii*)
*** מין סמור קולומביאני (*Mustela felipei*)
*** מין סמור ארך-זנב (*Mustela frenata*)
*** מין סמור יפני (*Mustela itatsi*)
*** מין סמור צהוב-בטן (*Mustela kathiah*)
*** מין חורפן אירופי (*Mustela lutreola*)
*** מין סמור הרים אינדונזי (*Mustela lutreolina*)
*** מין חמוס שחור-רגל (*Mustela nigripes*)
*** מין סמור מלאי (*Mustela nudipes*)
*** מין סמור מפוספס גב (*Mustela strigidorsa*)
*** מין סמור מצרי (*Mustela subpalmata*)
** סוג חורפן (*Neovison*)
*** מין חורפן ימי (*Neovison macrodon*) - נכחד
*** מין חורפן אמריקאי (*Neovison vison*).
** סוג ומין יחיד סמור פטגוני (*Lyncodon patagonicus*)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1817
קטגוריה:טקסונים שתוארו בידי גוטהלד פישר פון ולדהיים
קטגוריה:סמוריים
אנדי גריי

**אנדרו מאלן גריי** (באנגלית: **Andrew Mullen Gray**; נולד ב-30 בנובמבר 1955 בגלאזגו, סקוטלנד) הוא כדורגלן עבר סקוטי ופרשן כדורגל. היה הפרשן המוביל של סקיי ספורטס מ-1992 ועד 2011.

## קריירה ככדורגלן
גריי נולד בגלאזגו לאם מרקע הברידי (מקבוצת האיים ההברידיים במערב סקוטלנד). הוא החל את קריירת הכדורגל שלו עם דנדי יונייטד, לפני שעבר לקבוצת אסטון וילה האנגלית. בעונת 1977–78 הבקיע גריי 29 שערים שזיכו אותו בתואר כדורגלן השנה בליגה האנגלית על פי בחירת התאחדות שחקני הכדורגל, אך מאמן נבחרת סקוטלנד, אלי מקלאוד, בחר שלא לזמנו לסגל הנבחרת לקראת מונדיאל 1978. ב-1979 עבר גריי לוולבס תמורת סכום שיא בזמנו של 1.5 מיליון לירות שטרלינג. בין רגעיו הבולטים במדי הוולבס היה הבקעת שער הניצחון בגמר גביע הליגה של 1980.

ב-1983 עבר גריי לאברטון בעבור 250,000 לירות שטרלינג. במדי אברטון נהנה גריי משנתיים מוצלחות במהלכן זכתה הקבוצה בגביע ההתאחדות ב-1984 וזכייה באליפות הליגה ובגביע המחזיקות האירופי בעונה שלאחריה. אחרי שעזב את אברטון שיחק גריי תקופות קצרות במדי אסטון וילה, נוטס קאונטי (בהשאלה), וסט ברומיץ' אלביון וגלאזגו ריינג'רס, לפני שעזב את הכדורגל המקצועי לטובת קבוצת צ'לטנהאם טאון מליגת החובבים, שם ניסה את מזלו באימון. גריי רשם לזכותו 20 הופעות בנבחרת סקוטלנד, בהן הבקיע שבעה שערים. משחק הבכורה הבינלאומי שלו היה ב-17 בדצמבר 1975 בתיקו 1-1 מול רומניה.

## קריירה כפרשן
גריי נחשב כיום לאחר מפרשני הכדורגל המוערכים בבריטניה, והוא נמנה עם צוות הפרשנים הקבוע בתוכנית "פורד סופר סאנדיי" (באנגלית Ford Super Sunday) המסקרת את המשחק המרכזי בפרמייר ליג מדי מחזור. אחד מרגעיו הזכורים כפרשן הייתה צעקתו הנלהבת - "אההה יפהפה שכמוך!" (באנגלית aaah you beauty!), לאחר שערו של סטיבן ג'רארד בניצחון 1–3 של ליברפול על אולימפיאקוס במסגרת ליגת האלופות בשנת 2004. במהלך מונדיאל 2006 עסק גריי כפרשן אורח בשידורי הרדיו של רשת ה-BBC. בנוסף, משמש גריי כפרשן בסדרת משחקי FIFA מאז שנת 1997.

ב-2011 פוטר מרשת סקיי ספורטס בעקבות הערות שובניסטיות.

## קישורים חיצוניים

* 
* ביוגרפיה קצרה ונתונים סטטיסטיים
* ביוגרפיה קצרה
* תקופתו במדי אברטון באתר אוהדי של המועדון

## הערות שוליים

קטגוריה:כדורגלנים סקוטים
קטגוריה:חלוצי כדורגל סקוטים
קטגוריה:כדורגלני דנדי יונייטד
קטגוריה:כדורגלני אסטון וילה
קטגוריה:כדורגלני וולברהמפטון וונדררס
קטגוריה:כדורגלני אברטון
קטגוריה:כדורגלני נוטס קאונטי
קטגוריה:כדורגלני וסט ברומיץ' אלביון
קטגוריה:כדורגלני גלאזגו ריינג'רס
קטגוריה:גלאזגו: כדורגלנים
קטגוריה:זוכי פרס כדורגלן השנה בליגה האנגלית (התאחדות שחקני הכדורגל)
קטגוריה:זוכי פרס הכדורגלן הצעיר של השנה בליגה האנגלית
קטגוריה:בריטים שנולדו ב-1955
סוון האנאוולד

שמאל|ממוזער|200px|סוון האנאוולד
**סוון האנאוולד** (בגרמנית: **Sven Hannawald**; נולד ב-9 בנובמבר 1974) הוא קופץ סקי גרמני לשעבר. האנאוולד זכה בטורניר ארבע הגבעות פעם אחת, בארבע מדליות באליפות העולם בסקי בסגנון נורדי, ובשלוש מדליות באולימפיאדת החורף ובאליפות העולם בסקי נורדי.

## ביוגרפיה
האנאוולד נולד בארלברון, בסקסוניה שבגרמניה. בגיל שתים-עשרה נשלח לבית ספר מיוחד ללימוד סקי בקלינגנטאל בסקסוניה. ב-1991 עקרה משפחתו לעיר אולם, שם החל האנאוולד ללמוד בבית הספר לסקי פורטואנגן והשלים לימודים עם התמחות בתקשורת אלקטרונית. לאחר הלימודים הצטרף לשירות חובה בבונדסוור, שם אימן עד 2001 קבוצת ספורטאים מיוחדת של הצבא.

כיום מתגורר האנאוולד בעיר ברלין, ובעל דירה נוספת במקום האימונים לשעבר שלו הינטרצארטן. ב-2 בדצמבר 2006 נולד לו בן בכור מזוגתו לחיים נאדין לורנץ.

## קריירה ספורטיבית

### תחילת הדרך והצלחות ראשונות
כבר בגיל שבע החל האנאוולד באימוני קפיצות סקי. הוא ניסה להתמחות בסגנון נורדי משולב, אמנם עד מהרה ניכר כי כישרונו באופן בולט הוא בתחום קפיצות הסקי. כדי לקבל הדרכה יותר טובה עבר האנאוולד לבית הספר לסקי בקלינגנטאל. הוא זכה באליפות הנוער לקפיצות סקי של מזרח גרמניה במשחקי הספורט לנוער בשנת 1987 בשלוש קטגוריות: קפיצות סקי (גבעה בינונית וגדולה) וסגנון נורדי משולב.

עם המעבר למתקן האימונים בהינטרצארטן ב-1992 זכה במקום השלישי באליפות העולם לנוער, ובאליפות גרמניה לשנת 1994 עם נבחרת הנוער של המועדון שלו בקטגוריה הקבוצתית.

בשנת 1998 זכה במדליית כסף באליפות העולם בקפיצות סקי (גבעה גדולה) באוברסטדורף, ובמדליית כסף נוספת באולימפיאדת החורף בנאגנו באותה הקטגוריה.

### אלוף עולם, אלוף אולימפי, ושיאן תחרות ארבע המקפצות
בשנת 2000 זכה לראשונה באליפות העולם לתעופת סקי (גבעת ענק). בשנת 2001 זכה באליפות העולם במדליית זהב ובמדליית ארד בגבעה הגדולה והבינונית בהתאמה בתחרות הקבוצתית.

עונת 2001/02 הייתה שיא הקריירה של האנאוולד: הוא היה הראשון ועד כה היחיד שזכה בתחרות ארבע הגבעות, כאשר סיים ראשון בדירוג בכל אחת מן הגבעות בעונה אחת. בנוסף, הוא היה הראשון ששמר על תואר אלוף העולם בתעופת סקי שנה שנייה ברציפות. באולימפיאדת החורף בשנת 2002 בסולט לייק סיטי זכה במדליית זהב בקטגוריה הקבוצתית, ובמדליית כסף בגבעה הבינונית. בסבב גביע העולם של אותה השנה סיים שני בדירוג, ולאחר מכן זכה בתואר ספורטאי השנה של גרמניה.

### פציעה, טיפולים פסיכיאטריים, ופרישה מספורט
בעקבות פציעה בעונה 2002/03 החל רצף כישלונות להאנאוולד, שהוביל לקיצור השתתפותו בתחרויות בעונה 2003/04, כאשר הוא מדורג חמישי בסבב הגביע העולמי.

בתקופה זו, החל לרדת בצורה דרסטית במשקל ומשום גובהו הגיע למצב של תת-משקל, דבר שגרם אחריו בעיות בעמידה בקריטריונים של איגוד הסקי הגרמני בעונת 2004/05.

באפריל 2004 התפרסם כי האנאוולד עובר טיפולים פסיכיאטריים עקב תסמונת Burnout וכמעט שלא הופיע בציבור. באוגוסט 2005 הודיע כי סיים את הטיפולים בהצלחה, אך אין בכוונתו לחזור לשגרת האימונים והתחרויות וכי הוא מתעתד לפרוש. ב-8 ביולי 2006 נערך לכבודו ערב קפיצות סקי מיוחד לרגל סיום הקריירה הספורטיבית.

## קישורים חיצוניים

* 

קטגוריה:אלופים אולימפיים: קפיצת סקי
קטגוריה:אלופים אולימפיים מגרמניה
קטגוריה:קופצי סקי באולימפיאדת נאגנו (1998)
קטגוריה:קופצי סקי באולימפיאדת סולט לייק סיטי (2002)
קטגוריה:גרמנים שנולדו ב-1974
שיבוש תרבות (ספר)

**שיבוש תרבות** הוא שם ספרו של קאלה לאסן, שיצא לאור ב-1999 וכן שם תואר לפעילות לה לאסן מטיף.

לטענת לאסן החברה המערבית מנותקת מהעולם הטבעי, כך שהחיים בחברה זו אינם אותנטיים וחופשיים. לאסן יוצא נגד התאגידים, התקשורת, תרבות הצריכה ובאופן כללי נגד התרבות הפוסט מודרנית, המייצרת לטענתו מציאות של הדמיה המזהמת את הנפש שלנו. זיהום הנפש, בין השאר על ידי רעש, טלטלה, עומס היתר של המידע, דיסאינפורמציה ועוד, היא אחת הסיבות לדעתו לשיעור הדיכאון ההולך וגובר בעולם המערבי.

לאסן קורא למוטט את מבני הכוח השולטים בעולם ולערוך שינויים מרחיקי לכת באורחות חיינו. הפתרון שלאסן מציע הוא **שיבוש תרבות** (את המושג שיבוש תרבות טבעה להקת "נגטיבלנד" כמה שנים קודם לכן). שיבוש תרבות זו כל פעולה נון-קונפורמיסטית, החל מסטודנט לכלכלה שמוותר על קריירה בתאגיד עולמי, וכלה בפעילויות אקטיביסטיות יותר כמו השחתה של פרסומת חוצות או הדבקת סטיקר של "שמן מכונות" על מגשים ושולחנות של מקדונלד'ס. אמצעי נוסף לשיבוש התרבות הוא באמצעות הממים (במובן הרחב יותר). לאסן מונה חמישה ממים מרכזיים: 
*עלות אמיתית – מחירו של כל מוצר ישקף את האמת האקולוגית.
*פירוק השיווק – מסר אנטי שיווקי.
*מם יום הדין - "הכלכלה הגלובלית היא מכונת יום הדין ומוכרחים לעצור אותה ולתכנתה מחדש".
*התאגיד אינו "אני". התאגיד אינו ישות עצמאית אונטולוגית ולכן יש לפקח עליה.
*מדיה כרטא – לכל בן אנוש יש זכות לתת ולקבל מידע.

באמצעות הממים והפעולות האקטיביסטיות ניתן, לדעתו, לבטל את הקוליות האמריקאית, הקוליות של הצריכה, הקוליות של המותגים, הקוליות של המזון המהיר ועוד.

## ראו גם
*שיבוש תרבות
*נו לוגו
*תרבות הצריכה

קטגוריה:ספרות פוליטית
קטגוריה:אנטי גלובליזציה
קטגוריה:ספרי 1999
קטגוריה:ספרי הוצאת משכל
בית הכנסת הגדול של בוקרשט

שמאל|250px
**בית הכנסת הגדול** (ברומנית: **Sinagoga Mare**) **של [[בוקרשט]]** שוכן בין רחוב וסילה אדאמאקה, לשעבר "רחוב בית הכנסת" ובין רחוב שאול, המבנה היחיד על רחוב אדאמאקה. בבית הכנסת הגדול הונהגו במאה ה-20 שינויי ריטואל שדמו לזה הניאולוגי והותאמו לו מקום למקהלה ולעוגב. המקהלה כללה גברים, נשים וילדים.

## היסטוריה
בית הכנסת כונה "הגדול" משום שבמשך תקופה ארוכה היה בית הכנסת הגדול ביותר בבוקרשט, לפני בניית היכל קורל. בית הכנסת נבנה בשנת 1846 ונחנך בערב ראש השנה ה'תר"ח (1847), על קרקע שקודם לכן היו עליה 4 בתי כנסת של גילדות יהודיות שונות (באותה תקופה כל גילדה התפללה בבית כנסת נפרד).
יזמה את הקמת בית הכנסת עדת היהודים הפולנים בבוקרשט (comunitatea evreilor lehi) אחרי שכמה בתי כנסת שלה נחרבו בדליקות. לכן בית הכנסת נודע בתחילתו גם כ"בית הכנסת הפולני" - Sinagoga poloneză.
חנוכת בית הכנסת נערכה בשנת 1847 על ידי הרב הגדול משולם זלמן פרנקל והרב זלמן בהרב.הבניין ניזוק באמצע שנות ה-1860 על ידי פורעים לאומנים רומנים שהפגינו נגד הענקת אזרחות ליהודים.

בשנת 1903 עבר בית הכנסת בנייה מחודשת ובעקבותיה נחנך מחדש ב-11 באוגוסט. בשנת 1909 הבימה הוזזה אל ארון הקודש והקיר המזרחי (האדריכל פטרה אנטונסקו). בשנת 1915 הותקנה בו תאורה חשמלית, מאוחר יותר גם הסקה.

אחרי שנת 1925 ובשנים 1931–32 עבר בית הכנסת שיפוצים והרחבות לפי תוכניות של האדריכל היהודי ז'אן לוקאר (Jean Locar) ובפיקוחו הצמוד, הכול ללא תמורה כספית. בית הכנסת הפך לפנינה ארכיטקטונית שזכתה להכרה כשהוכרז למבנה היסטורי מוגן. ציורי תקרה בסגנון רוקוקו עוצבו בשנת 1936 על ידי גרשון מ. הורוביץ (1882 - 1942).

בשנת 1941, במרד הלגיונרים ופרעות בוקרשט נבזז בית הכנסת וניזוק, אך לא נשרף, כמו שנשרף בית הכנסת הספרדי הגדול, הודות למשרתת נוצרית רומניה בשם לוקרציה קנז'אה (Lucreţia Canjea) שדיברה אל הבוזזים וריככה בדמעותיה ובתוכחותיה את לבם.

לאורך שנות קיומו פעלו בבית כנסת זה מהמפורסמים בין רבני בוקרשט כמו המלבי"ם, ד"ר הינריך אלפרין, ד"ר אברהם מאיר הלוי, ד"ר יעקב יצחק נימירובר, ד"ר אלכסנדר שפרן וד"ר דוד משה רוזן.

אחרי המהפכה ברומניה, בשנת 1991 הוקם בבית הכנסת הגדול מוזיאון השואה של יהדות רומניה. בשנת 2007 עבר הבניין שיפוץ נוסף, בעיקר בחזית.

## ראו גם
* יהדות בוקרשט
* ולנטין סקסונה

## קישורים חיצוניים

* דפי היסטוריה - בית הכנסת הגדול ברומנית
*  תמונות של מבנים היסטוריים יהודים, כולל תמונות פנים של בית הכנסת הגדול
*התכנון מחדש של בוקרשט - באתר מוזיאון העיר בוקשרט Anca Tudorancea-Ciuciu *Sistematizarea Bucureștiului și sinagogile* - 2014
(אנקה טודוראנצ'ה-צ'וצ'ו - התכנון מחדש של בוקרשט ובתי הכנסת, 2014, תקציר הרצאה 13.11.2014)
* Sinagoga Mare, ultimul reper al unui cartier evreiesc 
* המורשת היהודית בבוקרשט - באתר "ההתנגדות האורבנית", כולל תמונות מתקופות שונות של בית הכנסת הגדול בבוקרשט 
Situl "Rezistenţa urbană": Moştenirea evreiască bucureşteană. 

## הערות שוליים

הגדול
קטגוריה:רומניה: מוזיאונים להנצחת השואה
ג'ון פריצ'רד

**ג'ון מייקל פריצ'רד** (באנגלית: **John Michael Pritchard**; 5 בפברואר 1921 - 5 בדצמבר 1989) היה מנצח אנגלי.

פריצ'רד נולד בלונדון למשפחה מוזיקלית. אביו היה כנר בשורות התזמורת הסימפונית של לונדון. ג'ון למד כינור, פסנתר וניצוח באיטליה.

פריצ'רד נודע בפרשנויותיו לאופרות של מוצרט ובתמיכתו במוזיקה בת זמננו. בשלהי הקריירה שלו, מינתה אותו האופרה של סן פרנסיסקו למנהלה המוזיקלי, משרה שנוצרה במיוחד בשבילו.

## קריירה
* בשנים 1947 עד 1978 עבד בפסטיבל גליינדבורן. בשנת 1947 התחיל כמדריך ומלווה; משנת 1948 עד 1951 הדריך את המקהלה; בשנת 1951 התמנה לחבר בסגל הניצוח; בשנת 1952 ניצח על "אידומניאו" של מוצרט; בשנת 1953 על "אריאדנה בנקסוס" של ריכרד שטראוס (עם זנה יורינאך); בשנים 1969 עד 1978 היה המנהל המוזיקלי של פסטיבל גליינדבורן.
* בעונת 1951-1952 ניצח על האופרה של וינה.
* בשנת 1952 היה בבית האופרה המלכותי, קובנט גארדן בלונדון.
* בשנת 1953 ניצח על תזמורת פיטסבורג.
* בשנים 1957 עד 1963 היה המנהל המוזיקלי של התזמורת הפילהרמונית המלכותית של ליברפול.
* משנת 1962 עד 1966 היה המנהל המוזיקלי של התזמורת הפילהרמונית של לונדון.
* בשנת 1966 ניצח על תזמורת תיאטרון קולון בבואנוס איירס.
* בשנת 1969 ניצח על האופרה הלירית של שיקגו
* בשנת 1971 ושוב בין 1974 ל-1979 היה במטרופוליטן אופרה בניו יורק.
* בשנת 1973 היה המנהל המוזיקלי של האגודה הכוראלית בהאדרספילד.
* בשנת 1978 היה המנצח הראשי של האופרה של קלן
* בשנת 1981 היה המנהל המוזיקלי של מוניי אופרה, בריסל
* בשנת 1982 היה מנצחה הראשי של תזמורת רשות השידור הבריטית
* משנת 1986 עד 1989 היה המנהל המוזיקלי של האופרה של סן פרנסיסקו.

הוא מת תוך כדי הכנת "מחזור הטבעת" של וגנר לביצוע בסן פרנסיסקו.

## מקורות

*Helen Conway Sir John Pritchard: His Life in Music, Andre Deutsch Ltd, 1994. 


## קישורים חיצוניים

* 

קטגוריה:מנצחים בריטים
קטגוריה:אבירים בריטים
קטגוריה:מפקדים במסדר האימפריה הבריטית
קטגוריה:בריטים שנולדו ב-1921
קטגוריה:בריטים שנפטרו ב-1989
שיבוש תרבות

**שיבוש תרבות** הוא מונח המתאר פעילות אקטיביסטית המבקשת לשבש את מנגנוני הייצור התרבותיים המערביים, הגלובליים והתאגידיים. פעילות זו נעשית, בדרך כלל, על ידי ניצול מנגנוני הייצור התרבותיים, בעיקר על ידי גופי המדיה השונים. למשל, על ידי פרסומות המציירות את חברות הטבק בצורה שלילית. מטרת משבשי התרבות היא לחשוף את מנגנוני הייצור, וליצור הנגדה בין תדמית התאגידים ובין המציאות כפי שהיא באמת. משבשי התרבות יוצאים נגד התרבות הפופולרית ההגמונית, אשר לטענתם מאלצת את האינדיבידואל להיות כנוע לתכתיבי החברה ובכך גוזלת ממנו את חירותו ואת היכולת שלו לבטא את עצמיותו.

שיבוש תרבות היא פעילות אקטיביסטית במסגרת התנועות האנטי-גלובליות, ובמסגרת הביקורת הפוסט-מודרנית על תרבות הצריכה. אחד הספרים המכוננים של התופעה נכתב על ידי קאלה לאסן, ונקרא שיבוש תרבות.

שיבוש תרבות מבוסס על התפיסה כי פרסום הוא לא יותר מאשר תעמולה של בעלי אינטרסים מבוססים, ולעומת זאת לא קיימים ערוצים לביטוי אלטרנטיבי במדינות מתועשות. תומכי השיטה רואים בשיבוש תרבות פעילות מחתרתית נגד ההגמוניה על התרבות הפופולרית, המבוססת על "תקשורת גרילה".

## ראו גם
* נו לוגו
* The Yes Men

## קישורים חיצוניים
* החזית לשחרור המרחב הציבורי

קטגוריה:אנטי גלובליזציה
קטגוריה:תרבות
קטגוריה:דרכי מחאה
תגובתיות

**תגובתיות** היא תכונה כימית של חומרים, המציינת את הקצב בו החומר מגיב בתגובה כימית. על אף שהתגובתיות תלויה גם במבנה החומר, למשל שטח הפנים שלו, צורתו (גבישי או לא גבישי) ורמות הזיהום שלו, התגובתיות היא בעיקר תכונה של המבנה האטומי של החומר. 
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תכונות כימיות
קארל פומרנץ

**קארל פומרנץ** (באנגלית: **Carl Pomerance**; נולד ב-1944) הוא מתמטיקאי אמריקאי מתחום תורת המספרים. 

את תואר הדוקטור קיבל פומרנץ ב-1972 מאוניברסיטת הרווארד, על עבודה בה הראה שכל מספר משוכלל אי-זוגי מתחלק לפחות בשבעה מספרים ראשוניים שונים. אחר כך עבר ללמד באוניברסיטת ג'ורג'יה. הוא אף עבד מספר שנים בחברת לוסנט טכנולוגיות. ומשם עבר לדארטמות' קולג' שם קיבל גם תואר פרופסור כבוד.

בשנת 1985 הוענק לו פרס שובנה על הישגים יוצאי דופן במתמטיקה, על ידי ה MAA.

פומרנץ זכה בפרסים רבים על מחקר. הוא פיתח את הנפה הריבועית, אלגוריתם לפירוק לגורמים שעל פיו בשנת 1994 הצליחו לפרוץ RSA עם 129 ביטים. הוא אף השתתף בפיתוח האלגוריתם APR לבדיקת ראשוניות (APR - ראשי תיבות של שמות המפתחים לאונרד אדלמן, קארל פומרנץ ורוברט רומלי).

## קישורים חיצוניים
* 

* דף הבית של קארל פומרנץ

קטגוריה:מתמטיקאים אמריקאים
קטגוריה:בעלי תואר דוקטור מאוניברסיטת הרווארד
קטגוריה:בוגרי אוניברסיטת בראון
קטגוריה:סגל דארטמות' קולג'
קטגוריה:סגל אוניברסיטאות ומכללות בארצות הברית
קטגוריה:עמיתי האגודה האמריקאית למתמטיקה
קטגוריה:זוכי פרס שובנט
קטגוריה:אמריקאים שנולדו ב-1944
על-ממלכה

ממוזער|שמאל|320px|מיון עולם הטבע לשלוש על-ממלכות

**על־ממלכה** או **דומֵיין** (מאנגלית: **Domain**) היא הרמה העליונה ביותר במבנה ההירארכי של מיון עולם הטבע (טקסונומיה). שיטות המיון המודרניות נוטות לחלק את היצורים לשלוש על-ממלכות:
* חיידקים (Bacteria)
* ארכאונים (Archaea)
* איקריוטיים (Eukaryota)

שיטת המיון המקורית של המדען השוודי קארולוס ליניאוס התבססה על דמיון בתכונות היצורים ובמראם. כיום, עם התפתחות הביולוגיה, הפכה שיטה זו למיושנת. שיטות מיון חדשות שהוצעו, מבוססות בעיקר על דמיון גנטי. כתוצאה מכך, קבוצות רבות של יצורים שנחשבו כיחידות סיסטמטיות, אינן עוד כאלה.

חיידקים וארכאונים הם יצורים חסרי גרעין (פרוקריוטיים) ואילו האיקריוטיים הם יצורים בעלי גרעין. האיקריוטיים עצמם ממוינים לקבוצות של חד-תאיים כפרוטוזואה ואצות ולשלוש ממלכות: בעלי חיים (Animalia או Metazoa), פטריות (Fungi) וצומח (Plantae או Viridiplantae).

## קישורים חיצוניים

*
איונה בראון

**איונה בראון** (באנגלית: **Iona Brown**,
7 בינואר 1941 - 5 ביוני 2004) הייתה כנרת ומנצחת בריטית. בעת מותה הייתה מנהלת האקדמיה של סנט מרטין בשדות בלונדון והתזמורת הקאמרית של לוס אנג'לס.

## ביוגרפיה
בראון נולדה למשפחה מוזיקלית; הוריה היו מוזיקאים; אחיה טימותי הוא נגן קרן יער ראשי בתזמורת רשות השידור הבריטית; אח אחר, איאן, הוא פסנתרן ואחותה, סאלי, היא ויולנית בתזמורת הסימפונית של בורנמות'.

משנת 1963 עד 1966, הייתה בראון חברה בתזמורת פילהרמוניה. בשנת 1964 הצטרפה לאקדמיה של סנט מרטין בשדות ושם התקדמה עד להיותה לסולנית בשנת 1974.

בשנת 1981 התמנתה בראון למנהלת אמנותית של התזמורת הקאמרית הנורווגית . ב-1987 קיבלה משרה דומה
בתזמורת הקאמרית של לוס אנג'לס. משנת 1985 עד 1989 הייתה מנהלת אורחת של התזמורת הסימפונית של ברמינגהאם.

בשנים האחרונות, עד מותה, הייתה מנצחת ראשית של התזמורת הסימפונית של דרום יוטלנד, דנמרק.

בראון מתה במחלת הסרטן בגיל 63, בביתה בסולסברי, דרום אנגליה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:קצינים במסדר האימפריה הבריטית
קטגוריה:מנצחות בריטיות
קטגוריה:כנריות בריטיות
קטגוריה:בריטיות שנולדו ב-1941
קטגוריה:בריטים שנולדו ב-1941
קטגוריה:בריטיות שנפטרו ב-2004
קטגוריה:בריטים שנפטרו ב-2004
כנסיית סן ז'רמן דה פרה

שמאל|ממוזער|200px|צד כנסיית סן-ז'רמן-דה-פרה בפריז
**כנסיית סן-ז'רמן-דה-פרה** (בצרפתית: **Église de Saint-German-des-Prés**) היא כנסייה הנמצאת ברובע השישי של פריז. הכנסייה הייתה חלק מהמנזר הבנדיקטי **סן-ז'רמן-דה-פרה** (Abbey of Saint-Germain-des-Prés), שנבנה בשדות (prés) שמעבר לפרוורי פריז של ימי הביניים, היה אתר קבורה של המלכים המרובינגיים של נויסטריה. המנזר, שכיום הוא העתיק ביותר בפריז, נוסד במאה השישית על ידי בנו של כלוביס הראשון, כילדברט הראשון (Childebert I, שלט בשנים 511–558). תחת הפטרונות המלכותית הפך המנזר לאחד העשירים בצרפת. ב אוחסנו בו כתבי קודש חשובים והוא נותר במרכז החיים האינטלקטואליים בכנסייה הקתולית בצרפת עד התפרקותו בזמן המהפכה הצרפתית. פיצוץ ושריפה הרסו את המנזר ואת אכסדרת העמודים שלו, אך הכנסייה שרדה.

על שם המנזר נקרא הרובע שהתפתח סביבו, רובע סן-ז'רמן דה פרה, שמהווה חלק מהרובע הלטיני, משום שהמנזר נידב חלק מאדמותיו לאורך נהר הסן – "שדות המלומדים" (Pré aux Clercs) – לשם הקמת המבנים בהם השתכנה האוניברסיטה של פריז. על שם המנזר נקראות גם השדרות שסמוך להן ממוקמת כיום הכנסייה, שדרות סן ז'רמן.

## היסטוריה
בשנת 542, לאחר שלחם בספרד והסיר את המצור מעל סרגוסה, חזר כילדבר לפריז כשבאמתחתו שריד קדוש יקר ערך שקיבל מהבישוף של סרגוסה, טוּנִיקָה של הקדוש סן-וינסנט, בן העיר. לאחר שחזר כילדבר לפריז, הורה לבנות כנסייה גבוהה כך שיוכל לראותה דרך השדות כדי לאחסן את השריד הקדוש.

בשנת 558 הושלמה בניית כנסיית סן-וינסנט והיא הוקדשה על ידי ז'רמן, ב-23 בדצמבר. באותו היום נפטר כילדבר. מלכי השושלת המרובינגית נטמנו בכנסייה במאות השישית והשביעית, אך קבריהם נפתחו ונהרסו בזמן המהפכה הצרפתית.

לצד הכנסייה נבנה מנזר. לאב המנזר היו סמכויות השיפוט הרוחניות כמו-גם החילוניות באזור הפרבר של סן-ז'רמן (סמכויות בהן החזיק עד לשנת 1670). הכנסייה נבזזה לעיתים תכופות ואף נשרפה במאה התשיעית על ידי הנורמאנים. היא נבנתה מחדש בשנת 1014, והוקדשה מחדש ב-1163, על ידי האפיפיור אלכסנדר השלישי סן-ז'רמן מפריז, בישוף העיר שהוכרז כקדוש. החומה הגדולה שנבנתה סביב פריז בעת מלוכתו של פיליפ השני לא כללה את שטח המנזר, ולתושביו הותר לדאוג לענייניהם בעצמם.

במאה ה-17 היה מחוז סן-ז'רמן מהאזורים הנחשקים ביותר שבגדה השמאלית. המלכה מרגריט דה ולואה דחקה באב המנזר לנדב גם לה חלק מאדמות המנזר. היא בנתה על השטח ארמון, ושיוותה לאזור סגנון אופנתי, שנותר על כנו עד שמחוז סנט-אונורה שמצפון לשאנז אליזה האפיל עליו בזוהרו במאה ה-18.

## מבנה

שמאל|ממוזער|200px|פנים כנסיית סן-ז'רמן-דה-פרה
למרות השינויים הרבים שעברה הכנסייה, מגדל הפעמון שנישא מעל הכניסה המערבית לא השתנה כמעט מאז שנת 1000, למעט הצריח שנוסף במאה ה-19.

מקום מקהלת הכנסייה שבאפסיס המזרחי הוא דוגמה מוקדמת לבנייה גותית בעזרת תמיכות דואות.

קברו של הפילוסוף רנה דקארט נמצא באחת מהקפלות הצדדיות של הכנסייה.

## ראו גם

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
סן ז'רמן דה פרה
קטגוריה:הרובע השישי של פריז
קטגוריה:פריז: מבנים היסטוריים
שמורה ביוספרית

[שמאל|ממוזער|250px|נוף מ[השמורה הביוספרית האי גלבסטון.]]
[שמאל|ממוזער|250px|נוף מ[השמורה הביוספרית ברן גראונד באוסטרליה.]]
שמאל|ממוזער|250px|מספר השמורות הביוספריות לפי מדינות
**שְׁמוּרָה בִּיוֹסְפֶרִית** היא שמורת טבע בקרבת מגורי אדם, העונה על שורה של קריטריונים אקולוגיים ותכנוניים הנוגעים לביוספרה, כולל פיתוח בר קיימא ושמירה על ערכי טבע מגוונים, במטרה לאזן בין צורכי האדם העכשוויים, העתידיים וערכי שמירת הטבע.

השמורות הביוספריות מוקמות ומוכרות במסגרת "תוכנית האדם והביוספרה" (MAB) של אונסק"ו, ובהתאם לאמנת האומות המאוחדות בדבר מגוון ביולוגי.

מטרת הקמת השמורות הביוספריות היא ליצור שילוב חכם בין שימור מגוון ביולוגי לבין פיתוח כלכלי. על פי תקנון השמורות הביוספריות של אונסק"ו, שמורות ביוספריות "יעודדו ויציגו מערכת יחסים שקולה בין בני אדם לבין הביוספרה". סעיף 4 לתקנון קובע, כי על שמורה ביוספרית "לכלול פסיפס של מערכות אקולוגיות", ולמעשה לייצג שילובים מגוונים בין ערכי טבע יבשתיים, ימיים או חופיים.

נכון לשנת 2019, "הרשת העולמית של שמורות ביוספריות" של אונסק"ו כוללת 686 שמורות ביוספריות ב-122 מדינות ברחבי העולם.

## מרכיבי השמורה הביוספרית
על מנת שמרחב מסוים יקבל הכרה כשמורה ביוספרית, עליו לכלול אזור ליבה עם ערכי טבע המוגנים על פי חוק, אזור חוצץ שבו אסורות פעולות הפוגעות בטבע, ואזור מעבר, שבו מותרות פעולות כאלו בהתאם לחוקים ולתקנות המקומיות. באזור המעבר תהיה קיימות מקומית וייעשה שימוש בר-קיימא במשאבים טבעיים לטובת הקהילה המקומית. על מנת להבטיח זאת, מוקמים בכל שמורה מנגנונים של מחקר, פיקוח, חינוך האוכלוסייה והכשרת בעלי מקצוע.

## שמורות ביוספריות בישראל
בישראל קיימות שתי שמורות ביוספריות, בכרמל וברמות מנשה.

שמורת הר כרמל הוכרה כשמורה ביוספרית על ידי אונסק"ו באפריל 1996. במהלך שנת 2014 החל המשרד להגנת הסביבה לפעול להחייאת המרחב הביוספרי בכרמל, אחרי אסון השרפה הגדולה. המטרה היא ליצור מנגנון ניהולי חדש לטובת תושבי האזור, פיתוח תחושת גאווה ואחריות של תושבי המקום, ובעקבות כך שמירה של תושבי המקום על הכרמל שהוא נכס ייחודי במדינת ישראל.

פארק רמות מנשה הוכר כשמורה ביוספרית על ידי אונסק"ו ביוני 2011. לאחר קבלת התואר הרשמי נקרא הפארק בשם: "מרחב ביוספרי רמות מנשה".

## ראו גם
*שמורות טבע בישראל
*פיתוח בר קיימא
*קיימות מקומית
*תכנון סביבתי

## לקריאה נוספת
* נעמי קן-לי כרמי, **[http://digitool.haifa.ac.il/R/?func=dbin-jump-full&object_id=754763&local_base=GEN01 מיזוג בין צרכים אקולוגיים והעדפות חברתיות ליצירת מערכת בת-קיימא בשמורה הביוספרית בכרמל]**, עבודת גמר לתואר מוסמך, אוניברסיטת חיפה – בית הספר לניהול, החוג לניהול משאבי טבע וסביבה, יולי 2012.

## קישורים חיצוניים

* רשימת השמורות הביוספריות ברחבי העולם (אנגלית)
* שמורת הכרמל באתר רשות הטבע והגנים
* עמק השלום ומרחב ביוספרי רמות מנשה באתר לטם
* המרחב הביוספרי בתחום המועצה האזורית מגידו

## הערות שוליים

*
קטגוריה:שמירת טבע
קטגוריה:אקולוגיה
קטגוריה:אונסק"ו
ואיקטו

**ואיקטו** (**Waikato**) הוא חבל באי הצפוני של ניו זילנד הכולל את העיר המילטון, נהר ואיקטו, חצי האי קורומנדל ואגם טאופו. שטחו של החבל הוא 24,025 ק"מ רבוע ומתגוררים בו 382,716 תושבים (נכון ליוני 2006), כשני שלישים מתוכם בהמילטון ובפרבריה.

רוב שטחו של החבל מורכב ממישורים וגבעות נמוכות והקרקע פורייה למדי, שטחים נרחבים באזור שימשו את המאורים לחקלאות עוד בטרם הגיעו האירופאים הראשונים לניו זילנד. גם כיום משמשים שטחים אלו לחקלאות, גידול סוסים ובקר לחלב.

## חלוקה מנהלית
מבחינה מנהלית החבל מחולק לעשר רשויות אזוריות: תשעה מחוזות ועיר אחת. את מחוז טאופו ואיקטו חלוקת עם כמה מהחבלים השכנים שלה. בנוסף, כ-40% ממחוז רוטורואה שבחבל ביי אוף פלנטי מצויים גם הם בתחומי החבל.

## דמוגרפיה

## קישורים חיצוניים
* 

*  

## הערות שוליים

קטגוריה:ניו זילנד: חבלים
קטגוריה:האי הצפוני
*
יהונתן בריק

**יהונתן בריק** (באנגלית: **Yehonatan Berick**; 30 באוגוסט 1968 – 31 באוקטובר 2020) היה כנר, ויולן ומורה לכינור וויולה ישראלי שפעל בצפון אמריקה.

## ביוגרפיה
בריק נולד בישראל והחל את לימודי המוזיקה בגיל שש. מוריו העיקריים לכינור היו אילונה פהר, הנרי מאייר ודורותי דיליי. בריק למד תאוריה של המוזיקה אצל סרג'יו נטרא והשתתף בכיתות אמן בהדרכת אייזק שטרן, הנריק שרינג, מקס רוסטאל וג'וזף גינגולד. בשנת 1993 זכה בפרס בתחרות הכינור הבינלאומית על שם וולטר ו. נאומבורג, ובשנת 1997 זכה ב"פרס אופוס" של קוויבק שבקנדה.

בריק הופיע כסולן בקונצרטים, ניגן ברסיטלים רבים והשתתף בהופעות מוזיקה קאמרית עם אמנים בעלי פרסום בינלאומי. כן השתתף בפסטיבלי מוזיקה מן המובילים בעולם, ביניהם פסטיבל מרלבורו ופסטיבל רוויניה, והופיע בסיורי קונצרטים במרכזי המוזיקה החשובים בעולם. 
הוא הקליט מוזיקה לחברות סאמיט, גספארו, אקומה, JMC והליקון. 

בריק היה פרופסור לכינור בבית הספר למוזיקה, לתיאטרון ולמחול באוניברסיטת מישיגן באן ארבור ולימד גם באוניברסיטת מקגיל במונטריאול ובבית הספר איסטמן למוזיקה ברוצ'סטר שבניו יורק.

נפטר מסרטן ב-31 באוקטובר 2020.

## קישורים חיצוניים

## הערות שוליים

קטגוריה:כנרים ישראלים
קטגוריה:ויולנים ישראלים
קטגוריה:כנרים אמריקאים
קטגוריה:ויולנים אמריקאים
קטגוריה:כנרים יהודים
קטגוריה:ויולנים יהודים
קטגוריה:בוגרי תיכון אילון/חדש (חולון)
קטגוריה:מורים למוזיקה באמריקה
קטגוריה:מהגרים מישראל לארצות הברית
קטגוריה:סגל אוניברסיטת מישיגן
קטגוריה:תלמידי אילונה פהר
קטגוריה:חולון: מוזיקאים
קטגוריה:ישראלים שנולדו ב-1968
קטגוריה:ישראלים שנפטרו ב-2020
קטגוריה:אמריקאים שנפטרו ב-2020
קטגוריה:אישים הקבורים בבית הקברות ירקון
הליגה המוסלמית

ממוזער|שמאל|טקסט=צילום קבוצתי של חברי הליגה המוסלמית|חברי הליגה המוסלמית
**הליגה המוסלמית של כל הודו** (בקיצור נפוץ: **הליגה המוסלמית**) הייתה התנועה הבדלנית המוסלמית בהודו הבריטית. התנועה נוסדה בשנת 1906 בדאקה שבבנגל המזרחית ודגלה בהקמת מדינה מוסלמית נפרדת בתת-היבשת ההודית. הליגה המוסלמית הייתה הגורם שדחף לייסודה של פקיסטן בנפרד מהודו בשנת 1947. מנהיגה הבולט ביותר היה מוחמד עלי ג'ינה.

## קישורים חיצוניים

* 

## הערות שוליים

קטגוריה:תנועת העצמאות ההודית
קטגוריה:פקיסטן: פוליטיקה
קטגוריה:הודו: אסלאם
קטגוריה:הודו הבריטית: מפלגות
רובד נגיפי

**רובד נגיפי** הוא אזור המכיל בתוכו חיידקים מתים. הרובד (פְּלאק) נוצר כתוצאה מהמסה של תאים חיידקיים כתוצאה מחדירה והתרבות של בקטריופאג'ים, נגיפים התוקפים חיידקים. ה-DNA של החיידקים באזור זה יכיל גם את הגנום של בקטריופאג'.

גודלו של הרובד תלוי בכמה גורמים:
# ההרכב הגנטי של הבקטריופאג'- אלים או מתון.
# זמן המחזור של הבקטריופאג' - ככל שזמן המחזור מתקצר, הרובד גדל.
# פעפוע של בקטריופאג'ים דרך האגר ויכולת החדירה שלהם לחיידקים.
# מהירות ההמסה של התא.
# כמות הבקטריופאג'ים שמשתחררים מתוך חיידק בודד.
# תנאי גידול שונים המשפיעים על החיידק ובכך יכולים לעכב את קצב ההתחלקות שלו.
# שלב מחזור החיים של החיידק - הבקטריופאג' יכול לנצל את החיידק רק כאשר החיידק נמצא שלב הגידול המעריכי (הלוגריתמי) שלו.

בטרשת עורקים, הפלאק יכלול כדוריות דם לבנות ושומנים.

קטגוריה:מיקרוביולוגיה
קטגוריה:וירולוגיה
פטי שנידר

**פטי שנידר** (בגרמנית: **Patty Schnyder**; נולדה ב-14 בדצמבר 1978) היא שחקנית טניס שווייצרית מקצוענית. בשיאה דורגה במקום 7 בעולם (14 בנובמבר 2005) בדירוג ה-WTA.
## קריירה
שנידר, ילידת בזל, שיחקה בסבב ה-WTA משנות ה-90 המאוחרות, ודורגה במקומות גבוהים דרך קבע. ב-1996 שיחקה שנידר בגראנד סלאם הראשון שלה - אליפות צרפת הפתוחה. ב-1997 התחילה את העלייה הגדולה שלה במעלה הדירוג העולמי ובאוגוסט 1998 נכנסה לטופ 10 העולמי. בשש השנים שלאחר מכן דורגה שנידר במקומות ה-15 - 30 בעולם. במאי 2005 נכנסה שוב לטופ 10 העולמי.

שנידר זכתה ב-11 תוארי יחידות ו-5 תוארי זוגות בסבב ה-WTA.

במאי 2011 הודיעה שנידר על פרישה מטניס, אך במהלך 2015 חזרה לשחק בסבב.

## קישורים חיצוניים

* 

קטגוריה:טניסאיות שווייצריות
קטגוריה:שווייצריות שנולדו ב-1978
קטגוריה:שווייצרים שנולדו ב-1978
אקטואריה

**אקטואריה** היא מדע, המשתמש בטכניקות מתמטיות וסטטיסטיות לפתרון בעיות כלכליות וחברתיות שבהן משולבים מצבים של אי-ודאות. אדם העוסק במדע האקטואריה באופן מקצועי נקרא אקטואר.

אקטואריה כוללת כמה תחומים חופפים כגון סטטיסטיקה, הסתברות, כלכלה ומימון. אקטואריה שימושית במיוחד בענף הביטוח, שבו יש צורך לחזות עלות של סיכונים. בביטוח חיים יש להעריך סיכונים כגון מוות של מבוטח בטרם עת ומשך חייו לאחר פרישתו מעבודה. בביטוח רכוש יש להעריך סיכונים כגון שרפה ושיטפון. אקטואריה נחוצה גם בניהול עסקי, למשל כדי להעריך את החבות של ארגון בגין דמי מחלה לעובדיו.

אחד מתפקידי האקטואריה הוא לחזות את היכולת של גוף מבטח (קרן פנסיה, חברת ביטוח, ביטוח לאומי וכדומה) לעמוד בהתחייבויות עתידיות שלו, כדי לוודא שיעמוד בהן גם לאחר עשרות שנים. האקטואריה מציגה מאזן אקטוארי, לפיו אפשר לדעת האם הגוף המבטח מצוי בגירעון אקטוארי - מצב של חוסר יכולת לעמוד בהתחייבויות עתידיות, המצריך נקיטת אמצעים לתיקונו.

## היסטוריה
בעולם העתיק לא הייתה מערכת לרווחת חולים ומוגבלים. אדם שנפגע ולא היה מסוגל לכלכל עצמו כראוי, היה פונה בדרך כלל למשפחתו או לארגונים דתיים ומבקש צדקה. ב-1662 ג'ון גרונט הבחין כי קיים דפוס ניתן לחיזוי באורך חיי אנשים מקבוצות שונות. המחקר הוביל ליצירת מה שידוע כיום כלוחות של הסתברויות ביומטריות כמו לוחות תמותה המשמשים לחישוב תוחלת החיים והפרמיות שאדם יתבקש לשלם בכל גיל כדי להיות מבוטח למקרה שלא יוכל לפרנס את עצמו או את בני משפחתו. הלוחות אפשרו הקמת מערכת ביטוחים ששילמה אנונה לפרטים המבוטחים או לבני משפחותיהם במקרים מוסכמים מראש או בלתי צפויים כמו נכות, פרישה בגיל מסוים או מוות. הראשון שהראה כיצד ניתן לעשות זאת היה אדמונד האלי שהכין לוח תמותה לחישוב הפרמיות שאדם יתבקש לשלם בכל גיל תמורת ביטוח חיים כדי שיורשיו יקבלו אנונה לאחר מותו.

אקטואריה הוכרה כתחום מתמטי נפרד כבר במאה ה-17 אך לא השתנה רבות עד לשנות השמונים עם כניסת מחשבים ומודלים מתמטיים חדשים.

## ראו גם
* אקטואר

## קישורים חיצוניים

* אתר אגודת האקטוארים בישראל
* נייר עמדה - עדכון מערך ההנחות הדמוגרפי בקרנות פנסיה, באתר של רשות שוק ההון ביטוח וחיסכון, 1 באוקטובר 2017
* 

## הערות שוליים

*
קטגוריה:ביטוח
קטגוריה:כלכלה
קטגוריה:ביטוח פנסיוני
אלישיב קנוהל

הרב **מרדכי אלישיב קנוהל** (7 באוגוסט 1948, ב' באב ה'תש"ח - ה' באייר ה'תשע"ח, 20 באפריל 2018) היה רב קיבוץ כפר עציון ואחראי אגף הנשואים בארגון צהר.

## ביוגרפיה
קנוהל נולד בב' באב ה'תש"ח, בעת שאביו היה בשבי הלגיון הירדני, ומכאן שמו - 'אלישיב'. הוריו, שושנה ודב קנוהל היו ממייסדי כפר עציון לפני מלחמת העצמאות. הוא גדל בירושלים ואת שירותו הצבאי עשה בהנח"ל המוצנח. לאחר מלחמת ששת הימים היה בין אלו שהקימו מחדש את כפר עציון, היישוב הראשון בגוש עציון.

לאחר שירותו הצבאי למד כחמש שנים בישיבת מרכז הרב וכשמונה שנים בישיבת הר עציון שבגוש עציון. במקביל סיים את לימודיו במכללת הרצוג להכשרת מורים, בתואר B.Ed. בהמשך קיבל תואר שני בתלמוד מאוניברסיטת בר-אילן.

הרב קנוהל שימש כרב הקיבוץ כפר עציון מ־1989 עד לפטירתו. שימש גם כר"מ וראש כולל הלכה בישיבת הקיבוץ הדתי עין צורים משנת 1992 עד לסגירתה ב־2009.

בין השנים 2002–2004 הרב קנוהל פיתח יחד עם הרב דוד בן זזון והטוענת הרבנית רחל לבמור ובהתייעצות עם דיינים ואנשי משפט את ה"הסכם לכבוד הדדי" בין בני זוג הנישאים. זהו הסכם טרום-נישואים שמטרתו הסדרת חלוקת הממון בין בני זוג במקרה של גירושין, וכן מניעת מצבים של סרבנות גט. פרסם מאמרים בקובץ "תחומין", בכתבי עת ובספרי זיכרון שונים.

משנת תש"ע ועד לפטירתו עמד בראש אגף הנישואין של עמותת רבני צהר.

## משפחתו
הרב קנוהל היה נשוי למרים (לבבי) ואב ל־11 ילדים. נפטר בה' באייר ה'תשע"ח (20 באפריל 2018), לאחר מאבק במחלת הסרטן.

הרב קנוהל הוא אחיו של פרופסור אמריטוס ישראל קנוהל, מרצה (בדימוס) בחוג למקרא באוניברסיטה העברית בירושלים.

## ספריו
* **"איש ואשה"–** בשנת תשס"ג (2003) פרסם את הספר העוסק בהדרכת חתנים וכלות לקראת חתונתם ובהלכות אישות. בעקבות הצלחתו, הספר יצא במספר מהדורות נוספות. בקנה מידה תורני הספר נחשב לרב-מכר. על המהדורה השנייה של הספר עבר הרב שמואל אריאל פעמיים, תיקן והעיר אלפי הערות.
* "**ואכלת ושבעת"–** בשנת תשס"ג (2003) בנושא הכשרות, נכתב בשיתוף עם הרב שמואל אריאל. גם מספר זה נמכרו למעלה מעשרת אלפים עותקים, וחלקים ממנו נכללים בחומר הלימודים לבחינות הבגרות במקצוע תורה שבעל פה.

## קישורים חיצוניים
* 
* 
* 
* 
* 
* 
* כתבות על הרב אלישיב קנוהל, באתר ערוץ 7

## הערות שוליים

קטגוריה:אישים הקבורים בכפר עציון
קטגוריה:בוגרי המכללה האקדמית הרצוג
קטגוריה:בוגרי ישיבת הר עציון
קטגוריה:בוגרי ישיבת מרכז הרב
קטגוריה:גוש עציון: רבנים
קטגוריה:כפר עציון: אישים
קטגוריה:רבני הציונות הדתית בישראל
קטגוריה:רבני צהר
קטגוריה:רבני קיבוצים
קטגוריה:ישראלים שנפטרו מסרטן
קטגוריה:ישראלים שנולדו ב-1948
קטגוריה:ישראלים שנפטרו ב-2018
אורי מאיר

**אורי מאיר** (נולד ב-4 באוגוסט 1946) הוא ויולן ומנצח ישראלי-קנדי.

## חייו
אורי מאיר נולד בטרגו מורש, רומניה. בגיל צעיר עלה ארצה וולמד בקונסרבטוריון למוזיקה בתל אביב ובאוניברסיטת תל אביב. הופעתו הראשונה כמנצח הייתה בשנת 1964, כשהיה עדיין תלמיד תיכון ע"ש "תלמה ילין" בת"א מחזור ד', אותו סיים במגמת מוזיקה קלאסית.

אורי מאיר היה עוזר מנצח של תזמורת הגדנ"ע בשנים 1964-1970 וחבר בתזמורת הפילהרמונית הישראלית בעונת 1967-1968. משזכה במלגת לימודים בשנת 1968, עבר לניו יורק ללמוד אצל ז'אן מורל בבית הספר למוזיקה ג'וליארד. הוא היה עוזר למנצח תזמורת הנוער של ניו יורק וויולן ראשי בתזמורת הסימפונית האמריקאית של לאופולד סטוקובסקי. בשנת 1970 התקבל כמשנה לוויולן הראשי של התזמורת הסימפונית של מונטריאול ובשנת 1980 התמנה למנצח חבר.
בשנים 1981 עד 1994 היה מאיר מנהל מוזיקלי של התזמורת הסימפונית של אדמונטון בקנדה. כמו כן היה מנצח ראשי של תזמורת לונדון (1988 - 1994) ויועץ אמנותי לסינפונייטה הישראלית באר שבע (1991 - 1999).

מאיר חי כיום בטורונטו.

## לקריאה נוספת

* Bowman, Durrell. Uri Mayer. Encyclopedia of Music in Canada.
* Baker, D.T. Edmonton Symphony Music Directors. Edmonton Symphony Orchestra website



## קישורים חיצוניים

קטגוריה:ישראלים ילידי רומניה
קטגוריה:מנצחים ישראלים
קטגוריה:ויולנים ישראלים
קטגוריה:נגנים בתזמורת הפילהרמונית הישראלית
קטגוריה:בוגרי תלמה ילין
קטגוריה:בוגרי הקונסרבטוריון הישראלי למוזיקה תל אביב
קטגוריה:בוגרי אוניברסיטת תל אביב: מוזיקה
קטגוריה:מנצחים יהודים קנדים
קטגוריה:מנצחים יהודים אמריקאים
קטגוריה:נגנים יהודים אמריקאים
קטגוריה:נגנים יהודים קנדים
קטגוריה:מוזיקאים יהודים קנדים
קטגוריה:קנדים ממוצא יהודי-רומני
קטגוריה:ישראלים שהיגרו לקנדה
קטגוריה:ישראלים שנולדו ב-1946
טרגו מורש

**טרגו מורש** (ברומנית: Târgu Mureş; בלטינית: נובום פורום סיקולורום Novum Forum Siculorum, בהונגרית:
Marosvásárhely, בגרמנית: Neumarkt ובעבר Szeklerneumarkt, ביידיש: וואשארהיי או מורש-וואשארהיי), עיר ובירת מחוז מורש, טרנסילבניה, רומניה, שנקראה בעבר גם בשם "מורש-אושורחי" Mureş-Oşorhei או "מורש-אודורחי" Mureş-Odorhei.

## היסטוריה
לעיר היסטוריה ארוכה. היא תועדה לראשונה בשנת 1332 במרשם הוותיקן תחת השם "Novum Forum Siculorum". ב-1405 העניק מלך הונגריה זיגמונד מלוקסמבורג זכויות מסחר לעיר (ששמה היה אז שקליוזרהלי - שוק הסקויים). ב-1482 הכריז עליה המלך מתיאש הוניאדי כאחד ממושבי בית המלוכה. היישוב הפך לעיר באופן רשמי ב-1616 ושינה את שמו ל-מארוֹשוָשָרהֶי (Marosvásárhely). ב-1754 הפכה למושב בית המשפט העליון של נסיכות טרנסילבניה, דבר אשר הגביר את חשיבותה.

אברם ינקו, שהיה ממנהיגי מהפכת 1848 בטרנסילווניה היה פעיל בעיר כעורך דין לפני שהחל בפעילותו המהפכנית.

## דמוגרפיה
ב-1910 גרו בעיר (שהשתייכה אז עוד לאימפריה האוסטרו-הונגרית) 89.3% הונגרים (22,790 נפשות), והשאר היו רומנים (6.7%, או 1717 נפשות) וגרמנים (2.4%, או 606 נפשות). ב-1941 התגוררו בעיר 44,933 תושבים, מהם 5,693 יהודים (12.7%). ההרכב האתני של תושבי העיר השתנה בתקופת השואה ומלחמת העולם השנייה. במאי 1944 רוכזו בגטו שהוקם בעיר 7,830 יהודים, אשר שולחו עד 8 ביוני 1944 בשלושה משלוחים לאושוויץ.
ב-1947 התגוררו בעיר 2,420 יהודים, ניצולי השואה מתושבי העיר, כמו גם מחלקים אחרים ברומניה.

בתקופת הרודן ניקולאה צ'אושסקו הפעיל המשטר מדיניות להגברת אחוז הרומנים בעיר ולדיכוי התרבות ההונגרית. במרץ 1990 פרצו מהומות אתניות קשות בעיר בין שתי האוכלוסיות.

בשנת 2002 התגוררו בטרגו מורש 149,577 תושבים, 75,317 מתוכם היו רומנים, 69,825 הונגרים והיתר צוענים, גרמנים ואחרים.

## תחבורה
העיר ממוקמת על שתי גדות נהר המורש ומשמשת כצומת דרכים ומסילות ברזל. אורך מסילת הברזל לקלוז'-נפוקה הוא 127 קילומטרים, לברשוב 282 קילומטרים ולבוקרשט 448 קילומטרים. אורך הדרך הסלולה לקלוז' הוא 105 קילומטרים, לברשוב 171 קילומטרים ולבוקרשט 346 קילומטרים. במקום יש שדה תעופה ותחבורה אווירית פנים ארצית.

## ערים תאומות
* 

## ראו גם
* בית הכנסת הגדול של טרגו מורש

## לקריאה נוספת
* פנקס הקהילות רומניה ב, עמוד 143–151
* מארוש-ואשארהאי, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 216–218. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
* 

## קישורים חיצוניים

* 
* טרגו מורש בוויקיגניה
* 
* 
* 

קטגוריה:רומניה: ערים
קטגוריה:טרנסילבניה
קטגוריה:קהילות יהודיות ברומניה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
ג'ון גרונט

**ג'ון גרוֹנט** (באנגלית: **John Graunt**; 24 באפריל 1620 - 18 באפריל 1674), מחלוצי מדע הדמוגרפיה.

## קורות חייו
גרונט נולד בלונדון, והתפרנס כסוחר סדקית. ביחד עם ויליאם פטי הוא פיתח שיטות סטטיסטיות ושיטות מפקד אוכלוסין שהיוו את הבסיס לדמוגרפיה המודרנית. בספרו "תצפיות מדעיות ופוליטיות על רשומות התמותה (1662)" ניתח גרונט את רשומות התמותה בראשית ימיה של לונדון המודרנית. באותה תקופה ניסו צ'ארלס השני מלך אנגליה ופקידי ממשל אחרים לפתוח שיטה לחיזוי התפרצויות של מגפת הדבר בעיר. בסופו של דבר לא הגיעה שיטת החיזוי לכדי מימוש, אך מחקריו של גרונט הניבו את האומדן הסטטיסטי הראשון של אוכלוסיית לונדון. בעקבות זאת זכה גרונט להציג את עבודתו בפני החברה המלכותית, ובהמשך אף נבחר לחבר באגודה.

גרונט נחשב גם לאחד המומחים הראשונים בתחום האפידמיולוגיה, שכן ספרו המפורסם עסק בעיקר בסטטיסטיקה של בריאות הציבור.

ג'ון גרונט נפטר ב-1674, ככל הנראה ממחלת הצהבת וממחלת כבד. היה בן 53 במותו.

## ראו גם
* דמוגרפיה
* אפידמיולוגיה

## קישורים חיצוניים

* 

קטגוריה:דמוגרפיה
קטגוריה:עמיתי החברה המלכותית
קטגוריה:אנגלים שנולדו ב-1620
קטגוריה:נפטרים ב-1674
ביי אוף פלנטי

**ביי אוף פלנטי** (אנגלית: **Bay of Plenty**; מילולית: **מפרץ השפע**) הוא מפרץ וחבל הנקרא על שמו בצפון האי הצפוני של ניו זילנד. החבל משתרע על שטח של 12,277 ק"מ רבוע מן הקצה המזרחי של חצי האי קורומנדל במערב, לאורך חופו של האוקיינוס השקט ועד לכף רנאווי (Cape Runaway) במזרח, ונמשך דרומה כמעט עד לאגם טאופו. מתגוררים בו 260,300 תושבים. שתי הערים הגדולות בביי אוף פלנטי הן טאורנגה (Tauranga) ורוטורואה (Rotorua) אולם מוסדות השלטון האזורי מרוכזים בעיירה פקטאני (Whakatane).

ביי אוף פלנטי קיבל את שמו לאחר שג'יימס קוק ביקר בו ב-1769 וראה גידולים חקלאיים של התושבים המאורים. האקלים החם והלח במשך רוב השנה מאפשר לגדל באזור גידולים חקלאיים טרופיים דוגמת קיווי, אבוקדו ותפוח עץ.

## חלוקה מנהלית
מבחינה מנהלית החבל מחולק לשש רשויות אזוריות: חמישה מחוזות ועיר אחת. את המחוז רוטורואה ביי אוף פלנטי חלוקת עם ואיקטו שמדרום לה. בנוסף, כ-15% ממחוז טאופו שבחבל ואיקטו מצויים גם הם בתחומי החבל.

## דמוגרפיה

## קישורים חיצוניים
* 

* 

## הערות שוליים

קטגוריה:ניו זילנד: חבלים
קטגוריה:האי הצפוני
תזמורת רשות השידור הבריטית

**תזמורת רשות השידור הבריטית**, או **התזמורת הסימפונית של ה-BBC** (באנגלית: **BBC Symphony Orchestra**), היא התזמורת הסימפונית הראשית של תאגיד השידור הבריטי ואחת התזמורות הראשונות במעלה בבריטניה.
## היסטוריה
התזמורת נוסדה כארגון מקצועי במשרה מלאה בשנת 1930. אדריאן בולט היה המנצח הראשי הראשון שלה. הוא נשאר בתפקידו זה עד 1950, כשמלקולם סרג'נט החליף אותו והתמיד במשרה עד 1957.

המנצחים הראשיים הבאים היו אנטל דוראטי, קולין דייוויס, פייר בולז, גנאדי רוז'דסטוונסקי, אנדרו דייוויס (אין קשר משפחתי לקולין),
ליאונרד סלטקין וייז'י בלוהלאווק.

המנצח והכנר הפיני סאקארי אוראמו הוא המנצח הראשי של התזמורת החל משנת 2013.

בשנת 2000 מינתה התזמורת מלחין בית ראשון, מארק אנתוני טורנאז'. ג'ון אדמס היה לאמן הבית של התזמורת ביוני 2003.

נוסף למנצחים הראשיים הללו, הופיעו עם התזמורת כמה מנצחים אורחים ידועי שם, ביניהם ארטורו טוסקניני. בין המנצחים האורחים הראשיים בעבר היה המנצח הפיני יוקה-פקה סאראסטה, שהחל בתפקיד באוקטובר 2005 ולאחרונה האריך את החוזה עד 2011.

התזמורת מרבה להזמין יצירות אצל מלחינים בני זמננו ומעודדת במיוחד יצירות בריטיות חדשות. "מחולות אדמה" של הריסון ברטוויסל, "ריטואל לזכר ברונו מאדרנה" של פייר בולז ו"צעיף המגן" של ג'ון טאוונר היו כולן הזמנות של ה-BBC, שנוגנו לראשונה בתזמורת רשות השידור הבריטית.

לתזמורת תפקיד חשוב ומשמעותי ב"פרומס", עונת הקונצרטים השנתית באולם אלברט הול. היא מנגנת בליל הפתיחה ובליל הנעילה של העונה.

בסיסי הבית של התזמורת הם מרכז האמנויות ברביקן, אלברט הול ואולפני מיידה וייל שבלונדון.

## מנצחים ראשיים

* אדריאן בולט (1930 - 1950)
* מלקולם סרג'נט (1950 - 1957)
* רודולף שוורץ (1957 - 1963)
* אנטל דוראטי (1962 - 1966)
* קולין דייוויס (1967 - 1971)
* פייר בולז (1971 - 1975)
* רודולף קמפה (1976)
* גנאדי רוז'דסטוונסקי (1978 - 1981)
* ג'ון פריצ'רד (1982 - 1989)
* אנדרו דייוויס (1989 - 2001)
* ליאונרד סלטקין (2000 - 2004)
* ייז'י בלוהלאווק (2006 - 2013)
* סאקארי אוראמו (2013 - ממשיך)

## קישורים חיצוניים

* 

* 

רשות השידור הבריטית
בריטניה
קטגוריה:תזמורות בריטיות
קטגוריה:לונדון: תזמורות
קטגוריה:BBC
עסק שחור

**עסק שחור** (לעיתים מכונה גם **העייסק**) הייתה תוכנית היפ-הופ ומוזיקה שחורה בתחנת הרדיו גלגלצ. התוכנית שודרה באופן שבועי בימי חמישי בחצות ברציפות מ-1996 ועד 2007 ומגישיה נודעו בסגנון ההומור הפרוע שלהם. למרות שהתוכנית לא הייתה תוכנית הרדיו הראשונה שעסקה באופן בלעדי במוזיקה שחורה והיפ הופ (קדמה לה תוכניתו של מומי לוי בתחנת הרדיו 88FM), היא הייתה פופולרית מאוד, בין השאר עקב סגנונה הייחודי. את התוכנית הנחו בתחילה לירון תאני ואייל פרידמן, ובהמשך גורי אלפי החליף את פרידמן.

## על התוכנית
התוכנית החלה בשידוריה ב-1996. אייל פרידמן, אז חייל צעיר בתחנת גלגלצ, חבר ללירון תאני, שדר ו-DJ והשניים החלו לשדר תוכנית היפ הופ שבועית. השם שנבחר לתוכנית, "עסק שחור", הוא שמו של שיר מאלבום ההיפ הופ הישראלי הראשון, "חומוס מטמטם" (בביצועו של נייג'ל האדמו"ר). שני השדרים הצעירים גם הצמידו לעצמם כינויים בזמן שידור התוכנית - אייל פרידמן כונה "קוואמי דה לה פוקס" ואילו לירון תאני כונה "דון ג'חנון" (עקב מוצאו התימני).

התוכנית התבלטה בתחנת הרדיו המונוליטית, הן בגלל תכניה המוזיקליים והן בגלל סגנון ההגשה הייחודי של מנחיה אשר שילב מוזיקה, סגנון הגשה הומוריסטי רווי בדיחות, אלכוהול, השמעה של תחנות רדיו המשדרות במקביל, ראיונות עם כוכבי היפ הופ ושירים היתוליים. מרבית כוכבי היפ הופ בארץ זכו לחשיפה ראשונה בתוכנית, ביניהם סאבלימינל והצל, הדג נחש, כלא שש, שאקה בלאקה זולו, השבט, הארכיון, סגול 59 ועוד רבים אחרים. רבים בקהילת ההיפ הופ העברי רואים בה את אחת מהסיבות המרכזיות להצלחתו של הז'אנר בארץ.

בשנת 2000 עזב פרידמן את התוכנית על מנת להקדיש את זמנו לפרויקט היפ הופ משלו, בויאקה, יחד עם נמרוד רשף וקוטג'. ביקורת נשמעה על התוכנית אשר קידמה בגלוי את בויאקה למרות עזיבתו של פרידמן. זמן קצר לאחר מכן, הפרויקט נחל כישלון ופרידמן חזר לתוכנית, אך ב-2004 עזב אותה שוב על מנת לעבוד על אלבום הסולו שלו, "כולם יודעים את התשובות". את מקומו תפס הקומיקאי גורי אלפי. ב-2007 בעקבות מעברו של לירון תאני למנהל התוכניות של רדיו תל אביב עזב תאני את גלגלצ וב-20 בספטמבר 2007 שודרה התוכנית האחרונה, שנמשכה 4 שעות ובה התארחו אמנים רבים שהתארחו בה בעבר.

## קישורים חיצוניים

* 
* נעמה סלומון, ריאיון עם לירון תאני, עיתון תל אביב
* 
* 
* 
* 
* 

קטגוריה:תוכניות רדיו בגלי צה"ל
קטגוריה:מוזיקה שחורה
קטגוריה:היפ הופ ישראלי
HWzone

**HWzone** (מבוטא: **אייץ' דבליו זון**) הוא אתר אינטרנט ישראלי העוסק בנושאי חומרה, המהרה, גיימינג, סמארטפונים, ומודינג.

האתר הוקם בספטמבר 2001 על ידי עמרי עמוס, והיה מהראשונים לעסוק בתחומי החומרה, האוברקלוקינג והמודינג בישראל. האתר מוצג בחלקו בפורטל המספק תכנים על ידי צוות האתר ובחלקו כמערכת של פורומים ותוכן הנתרם על ידי הגולשים.

HWzone הוא אתר עצמאי. עד לאמצע העשור השני של המאה העשרים, צוות האתר פעל בהתנדבות. כיום האתר מתקיים מפרסום.

לאתר ארבעה מישורים עיקריים:
* ריכוז חדשות בנושאי חומרה כלליים מישראל ומהעולם.
* שיתוף פעולה עם יצרני חומרה וחנויות, וסקירה עצמאית של מוצרי חומרה מתחומים שונים.
* מערכת פורומים ענפה המאפשרת דיונים בנושאי חומרה, מודינג ואוברקלוקינג. במערכת הפורומים התגבשו מספר גדול של מדריכים והסברים מעשיים לתחומי החומרה השונים.
* גלריית מודינג ומסד נתונים של שיאי המהרה ובהם מוצגים פרויקטי מודינג והמהרה של גולשי האתר.

לקראת סוף שנת 2003 החל צוות האתר לתרגם את כתבות המקור ואת סקירותיו גם לשפה האנגלית. כתבות אלה מופיעות באתרי חומרה בחו"ל. ביקורות האתר מוצגות גם הם באתרי חברות החומרה השונות בעולם.

## קישורים חיצוניים
* 
* 

קטגוריה:אתרי אינטרנט ישראליים
קטגוריה:חומרה
קטגוריה:אתרי אינטרנט שהושקו ב-2001
הוקס ביי

**הוקס ביי** (**Hawke's Bay** - המפרץ של הוק) הוא חבל  במזרח האי הצפוני של ניו זילנד סביב מפרץ הוק (Hawke Bay). שטחו של החבל הוא 14,111 ק"מ רבוע ומתגוררים בו 149,400 תושבים. שתי הערים המרכזיות באזור הן נפיר (Napier) והסטינגס (Hastings) ובשתיהן מתגוררים כשני שלישים מאוכלוסיית החבל. האקלים בהוקס ביי יבש וללא טמפרטורות קיצוניות, עובדה ההופכת אותו לאזור גידול מצוין לענבים, והוא ידוע בכל רחבי העולם בזכות היינות המופקים בו.

גבעה בחלקו הדרומי של החבל זכתה בשם המאורי - טאומטאפקאטאנגיהנגקואוואווטמטאפוקאיפנואקיטאנאטאהו, והיא המקום עם השם הארוך ביותר (בשפה האנגלית) בעולם.

## חלוקה מנהלית
מבחינה מנהלית החבל מחולק לארבע רשויות אזוריות: שלושה מחוזות ועיר אחת. בנוסף, חלקים מהמחוזות רנגיטיקי וטאופו שחבלים השכנים מצויים גם הם בתחומי הוקס ביי.

## דמוגרפיה

## קישורים חיצוניים
* 

* 

## הערות שוליים

קטגוריה:ניו זילנד: חבלים
קטגוריה:האי הצפוני
מחזור החנקן

שמאל|ממוזער|400px|תרשים מחזור החנקן
**מחזור החנקן** הוא מסלול ביולוגי שעובר החנקן דרכו נקלט בצמחים, בבעלי חיים, באצות, בפטריות, בחיידקים ובקרקע. במחזור זה נכללים תהליכים אשר מסייעים לחנקן להיקלט ביצורים השונים.

החנקן הוא מרכיב יסודי של חלבונים, החיוניים לאורגניזמים. החנקן (חנקן מולקולרי) מהווה 78% מנפחה של האטמוספירה, עם זאת, אינו יכול להיקלט בצורה זו על ידי האורגניזמים. רוב היצורים החיים נושמים את החנקן שבאוויר ופולטים אותו בחזרה כמו שהוא. באמצעות תהליכים לא ביולוגיים (כמו ברקים והתפרצויות הרי געש) או תהליכים ביולוגיים הופך חלק מועט מהחנקן לחנקה (NO3−) הזמינה לצמחים. 

התהליכים הביולוגיים מבוצעים בעיקר על ידי סוגים מסוימים של חיידקים (כדוגמת סוגים במערכת הכחוליות (ציאנובקטריות), *[[Rhizobium|Rhizobia]]* ו-*Frankia*) ואצות. רובם מצויים בעיקר בסביבה מימית. ליצורים אלה יש את האנזים ניטרוגנז אשר מאפשר להם לפרק את הקשר החזק בין אטומי החנקן ליצירת אמוניה.

הצמחים קולטים את החנקן ויוצרים ממנו חלבון. את החלבון הזה אוכלים בעלי-החיים וכך הוא הופך לחלבון מן החי. בעלי חיים וצמחים מתים מפורקים על ידי מיקרואורגניזמים שהופכים את תרכובות החנקן שוב לחנקן שחוזר לאטמוספירה. כך, חוזר התהליך חלילה.

**[[ניטריפיקציה]]** – נקרא בעברית גם **חנקון**. תהליך בו מתקבל ניטראט כאשר אמוניה מתחמצנת. מכיוון שתהליך החמצון דורש חמצן הוא מתרחש אך ורק בנוכחות חמצן ומתבצע על ידי חיידקי קרקע אירוביים.

**אמוניפיקציה** – תהליך בו החנקן האורגני שברקבוביות נעשה זמין לקליטה בשביל צמחים. התהליך מתבצע על ידי מיקרואורגניזמים שונים המפרקים בקרקע, כך שלאחריו מתרכובות החנקן האורגני מתקבלת אמוניה או אמוניום. תהליך זה מתרחש רק בנוכחות חמצן.

**דניטריפיקציה** – בתהליך זה החנקן שוב חוזר לאטמוספירה. באמצעות חיידקי קרקע אנארוביים הניטרט חוזר שוב לחנקן מולקולרי. התהליך מתבצע כאשר אין חמצן משום שאז החיידקים משתמשים בניטרט כמקור לחמצן בתהליך הנשימה.

## ראו גם
* מחזור הפחמן
* מחזור הגופרית
* קיבוע חנקן ימי

## קישורים חיצוניים

* 

קטגוריה:מטבוליזם
קטגוריה:חנקן
קטגוריה:מחזורים ביוגאוכימים
פאנקי השובבה

**פאנקי השובבה** (אנגלית: **Punky Brewster**) היא סדרת טלוויזיה אמריקנית שהופקה במקור עבור רשת NBC ושודרה בין השנים 1984–1988. כל ארבע עונות הסדרה יצאו במארזי DVD.

בעקבות הסדרה, הופקה סדרה מצוירת בשם "מיקי צ'יק צ'אק ועוד".

בישראל הסדרה שודרה בערוץ המזרח התיכון בשנות השמונים, בערוץ המשפחה בתחילת שנות התשעים וזמן לא רב לאחר מכן - גם בערוץ הילדים.

## תקציר העלילה
פנלופה "פאנקי" ברוסטר היא ילדה חביבה, מצחיקה ופיקחית, אשר ננטשה על ידי הוריה בגיל שבע. בעקבות עזיבתו של אביה של פאנקי את המשפחה, אמה של פאנקי נטשה אותה בסופרמרקט בשיקגו עם כלבה הנאמן, ברנדון. 

בהמשך פאנקי מגלה דירה פנויה בבניין בשיקגו. הבניין מנוהל על ידי הצלם הנרי וארנימונט, רווק מזדקן. פאנקי מתיידדת עם שרי ג'ונסון, ילדה צעירה שמתגוררת קומה מעליה ועם סבתה, בטי ג'ונסון. הנרי מגלה שפאנקי מתגוררת בדירה הריקה הסמוכה לשלו, ולאחר שהוא שומע את סיפורה,  מערכת היחסים ביניהם פורחת ולבסוף הנרי מאמץ את פאנקי.

## קישורים חיצוניים

קטגוריה:קומדיות מצבים אמריקאיות

קטגוריה:ערוץ הילדים: תוכניות רכש
קטגוריה:תוכניות טלוויזיה שמתרחשות בשיקגו
קטגוריה:ערוץ המזרח התיכון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1984